Avens (uzvārds)

Avens (sieviešu dzimtē Avena) ir latviešu cilmes uzvārds, cēlies no izloksnes vārda "avens" (auns).

Šāds uzvārds pirmo reizi minēts 1826. gadā Vidzemes guberņas Vecpiebalgas draudzes novadā (Awen), Bērzaunes, Cesvaines, Gaujienas, Jaunpiebalgas, Liezēres, Siguldas draudzes novados (Awens), Cesvaines un Ļaudonas draudzes novados (Awwen, Awwens), kā arī Kurzemes guberņas Neretas draudzes novada Ilzes muižā (Ilsenberg, mūsdienās Ilzenbergas ciems Lietuvā). Mūsdienās uzvārds biežāk izplatīts Liezēres, Piebalgas un Ogres apkārtnē Vidzemē, kā arī Viesītē, Zalvē, Neretā un Staburagā Sēlijā.Latviešu valodas aģentūra

 Cilvēki ar šādu uzvārdu 
 Harijs Avens (1910—1976) — latviešu aktieris;
 Jānis Avens (1895—1938) — latviešu strēlnieks, vēlāk Čekas izmeklētājs un PSRS izlūkdienesta darbinieks;
 Jānis Avens (1898—?, pēc 1956) — latviešu čekists;
 Kārlis Avens (1895—1958) — Latvijas armijas virsnieks, Lāčplēša Kara ordeņa kavalieris;
 Pēteris Avens (1882—1951) — latviešu strēlnieku un Sarkanās armijas virsnieks;
 Pjotrs Avens (Пётр Авен; 1955) — latviešu izcelsmes Krievijas uzņēmējs, politiķis un miljardieris;
 Voldemārs Avens (1924—2022ā) — ASV latviešu gleznotājs un dzejnieks;
 Roberts Mūks (1923—2006), īstajā vārdā Roberts Avens — latviešu filozofs un dzejnieks.

 Skatīt arī 
 Auns

 Atsauces 

Kategorija:Latviešu uzvārdi